Ola Arafat Arafat

Ola Arafat Arafat (Gaza, Palestina, 1977) farmazialaria eta ekintzailea da. DNA Catcher bioteknologia-enpresaren eta Salam Gaza Nafarroa elkartea sortzailea ere bada.

 Bizitza 
Ola Gazan jaio zen eta 18 urte bete zituen arte gurasoekin eta bost anai-arrebekin bizi izan zen, Israelen okupazioaren menpe. Farmazia ikasketak egin zituen Gazako Al-Azhar Unibertsitatean eta ikasketak amaitu ostean Gazako Al-Shifa ospitalean egin zuen lan. 

2002an, 25 urte zituela, senarrak beka bat jaso zuen Nafarroako Unibetsitatean Master bat eta Doktore tesia egiteko, eta senarrarekin Iruñera aldetu zen. Hasieran zaila egin zitzaion egokitzea, izan ere garai hartan Iruñean ez baitzen hain ohikoa emakumeak zapiarekin ikustea eta jendeak mesfidati begiratzen zion Olari. Pixkanaka jendearekin hitz egiten eta bere burua aurkezten hasi zen. Gerora oso babestuta sentitu da.

Ola lau seme-alabaren ama da, eta Iruñera iritsi zenean, oso argi zeukan bere lehentasuna seme-alabak heztea zela. Hala ere, tarteka arabierako klaseak ematen hasi zen. Alaba txikia institutuan hasi zenean, bere jarduera profesionala garatzeko garaia zela erabaki zuen, horrela:

 2017an DNA Catcher bioteknologia-enpresa sortu zuen, osasun, elikadura eta ingurumen arloetako arazoei aurre egiteko irtenbide berritzaileak eskainiz.

 2024an Salam Gaza Nafarroa elkartea sortu zuen, Gazako biztanleei laguntza humanitarioa eskaintzeko eta Nafarroaren eta Palestinaren artean elkartasun-zubiak eraikitzeko helburuarekin.

 Sariak eta aintzatespenak 
Hainbat sari jaso ditu bere ibilbide profesionalagatik, eta ez du inoiz ahaztu nondik datorren eta giza eskubideen aldeko aktibismoa ez du sekula alde batera utzi. Aktibismo horrek ere sariak ekarri dizkio Olari, besteak beste: 

 2024an Nafarroako Gobernuak emandako Nafarroa Koloretan saria jaso zuen "migratzaile guztientzako erreferente eta laguntza izateagatik, batez ere emakume arabiarrentzat", eta "Palestinako herriaren giza eskubideen alde egindako borroka nekaezinagatik".
 2025ean Ola presidente den Salam Gaza Nafarroa elkarteak Onda Cero Navarraren Sari Solidarioa jaso zuen Nazioarteko Lankidetzaren kategorian.
 2026ko otsailean Emakume eta Neska Zientzialarien Nazioarteko Eguna ospatzeko Elhuyar Fundazioak hautatutako 12 emakume zientzialariren artean aukeratu zuen Ola Arafat.

 Erreferentziak 

 Kanpo estekak 
 Ola Arafaten ahotsa 2024.12.18

Kategoria:Gazatarrak
Kategoria:Emakume farmazialariak
Kategoria:Palestinako emakumeak
Kategoria:Emakume ekintzaileak
Kategoria:Emakume enpresaburuak
Kategoria:Emakume zientzialariak